rlitschk/wikidir huggingface dataset:
Peter Sendel (* 6. März 1972 in Ilmenau) is en ehmalger düütsch Biathlet. Siet 1978 weer Peter Sendel in’ Biathlon aktiv. He gull as seker Schütten un wurr dorum faken in Staffelwettbewarfen insett. Bi de Olympisch Winterspelen 1998 in Nagano wunn he gemeensam mit sien Staffelkollegen Ricco Groß, Sven Fischer un Frank Luck de Goldmedaille, ebenfalls mit de Staffel in glieker Besetten reck he de Sülvermedaille bi Olympia 2002 in Salt Lake City. An’ 26. Dezember 2004 hett he unverwacht sien sofortigen Rückträe vun den Leistungssport bekannt geven un all twee Daag later hett he gemeensam mit Katrin Apel bi de World Team Challenge sien letzten Wettkamp bestreeden. Nah sien aktiv Loopbahn wurr Sendel Biathlontrainer. Siet de Saison 2007/08 is he Trainer vun de Junioren/innen Natschonalmannschap. Sendel is verheiraadt un wahnt mit sien Fru in Erfurt. He hett twee Kinner. Sendel is Ehrenbörger vun Großbreitenbach un Jüchsen. Olympisch Spelen: 1998: 1x Gold (Staffel) 2002: 1x Sülver (Staffel) Weltmeesterschapen: 1994: 1x Bronze (Mannschap) 1996: 1x Silber (Staffel) 1997: 1x Gold (Staffel), 1x Sülver (Mannschap) 2000: 1x Bronze (Staffel) 2003: 1x Gold (Staffel) Peter Sendel in de Datenbank vun Sportsreference.com (engelsch) Websteed vun Peter Sendel Peter Sendel in de Datenbank vun de
Ekaterina Stefanowa Dafowska (bulgaarsch: Екатерина Стефанова Дафовска; * 28. November 1975 in Tschepelare) is en ehmalge bulgarsch Biathletin. Ekaterina Dafowska wunn bi de Olympisch Winterspelen 1998 in Nagano Gold över 15 km vör Elena Petrowa un Uschi Disl as ok bi de Weltmeesterschapen 1995 in Antholz un 1997 in Osrblie jewiels Bronze över de glieker Streck. In’ Weltcup kunn se bit Februar 2005 fiev Rennen up hör Naam schrieven; hör best Platzeeren in den Gesamtweltpokal weer Platz 4 in de Saison 2002/03. Sie is verheiraadt un hett 2000 hör Söhn geboren. Nah hör veert Olympisch Spelen 2006 hett se hör Loopbahn afslooten. Ansluutend hett se en Hotel apenmaakt. Siet Mai 2010 is se Präsidentin vun den bulgarschen Biathlonverband. Ekaterina Dafowska in de Datenbank vun de IBU (engelsch) Ekaterina Dafowska in de Datenbank vun Sportsreference.com (engelsch)
Jens Steinigen (* 2. September 1966 in Dippoldiswalde) is en ehmalger düütsch Biathlet. Steinigen is as Aktiver tonächst för de SG Dynamo Zinnwald antreeden. Sien eersten Spood fier he 1985, as he Juniorenweltmeester wurr. Wegen Probleme mit dat Sportsystem in de DDR wurr he 1988, ofschons sportlich qualifizeert, nich to de Olympisch Spelen nah Calgary mitnommen. He wunn mit de düütsch 4 × 7,5 km Staffel tosommen mit Ricco Groß, Mark Kirchner un Fritz Fischer bi de Olympisch Spelen 1992 in Albertville de Goldmedaille. En Johr later wunn he mit de Staffel Bronze bi den Biathlon-Weltmeesterschapen. En Eenzelmedaille weer hüm bi Olympisch Spelen oder Weltmesterschapen nich vergünnt. Neben sien Karriere as Biathlet hett Steinigen Rechtswetenschapen in München studeert un 2003 sien Doktertitel to dat Thema „Zivilrechtliche Aspekte des Dopings aus der Sicht des Spitzensportlers“ maakt. Siet August 2000 arbeit he as Afkaat un Fackanwalt för Arbeitsrecht in Traunstein. DNB-Katalog Jens Steinigen in de Datenbank vun de IBU (engelsch) Jens Steinigen in de Datenbank vun Sportsreference.com (engelsch) Wer sich wehrt, wird ausgespuckt, FAZ, 19. April 2005 Jens Steinigen up de Websteed vun den Weißensee-Verlag Normdaten: GND: 128564113 (OGND, AKS) | VIAF: 25659191 | Wikipedia-Personensöök
Dat Cadel Evans Great Ocean Road Race is en austraalsch Straatenradrennen. Dat Cadel Evans Great Ocean Road Race is en Eendagesrennen, dat siet 2015 to de UCI Oceania Tour tellt un in de Kategorie 1.1 instuuft is. Dat wurr an’ 1. Februar 2015 eerstmals utdragen. Start- un Teeloort is Geelong. Naamsgever vun dat Rennen ist Cadel Evans, de Sieger vun de Tour de France in dat Johr 2011 un Straatenweltmeesterschap 2009.
Charles Kuen Kao (CBE) (高錕; * 4. November 1933 in Shanghai; † 23. September 2018 in Sha Tin, Hongkong) weer en US-amerikaansch-britisch Physiker vun chineesch Herkunft. He is en Pionier in den Beriek vun de Glasfaseroptik, woför he 2009 mit den Nobelpries för Physik ehrt wurr. He hett in England studeert un mit uttekent Spood afslooten. 1965 kreeg he an dat Imperial College London sien Doktertitel (Ph. D.). Dornah gung Kao to de Standard Telecommunication Laboratories vun ITT in Harlow (Essex), wo he Director of Engineering wurr un an de Optische Nahrichtenöverdragen middels Infrarot forschen dee. Dor hett he mit George Alfred Hockham up dat Rebeet vun de Telekommunikatschoon över Glasfasern arbeit, wobi he eerstmals Luchtsignale as Daten över Leiter ut Glas överdroog. Dorbi stell Kao fast, dat de hooch Informatschonsverluste nich dör elektronische Probleme, sonnern dör Verunreinigen in de Glasfaser bedingt sünd. He hett 1966 vörslahn, Glasfasern as düüken Överdragensmedium to nehmen, wenn dat mögelk weer, de Verluste vun 1000 dB/km up 20 dB/km to senken. In' Harvst 1970 harr Corning Glass Works disse Grenz mit 17 dB/km dörbraken. Later wurr Kao Vice-Chancellor an de Chinesische Universität Hongkong. 1996 gung he in den Ruhestand. An' 6. Oktober 2009 wurr
De Kathedraal vun Beauvais (franzöösch Cathédrale Saint-Pierre de Beauvais) is de Kathedraal in de franzöösche Stadt Beauvais. Dat weer een vun de bedüdensten Bowarken vun de Gotik. Den Bo vun de Kark hebbt se ünner Bischop Milan 1247 anfungen un dat schull de gröttste gotische Kark op de Welt warrn. Dat Dwarsschipp un de Chor hebbt en Gewölvhööch vun 48 Meter, aver dat Dack vun’n Chor is 1284 tosamenbraken. Dat architektoonsche Weten in dat Middelöller hett eenfach nich reckt, so grote Bowarken uttoföhren. Na ene Puus vun 50 Johren hebbt se den Chor wedder opboot. Denn güng dat wedder nich wieder un eerst vun 1500 bet 1548 hebbt se dat Dwarsschipp boot. Al 1573 is de grote Toorn vun 152 Meter, de över dat Krüüz vun Chor un Schipp leeg, wedder dalkamen. De Gotik weer nu al nich mehr modern un ok dat Geld weer knapp, so dat dat egentliche Schipp gor nich mehr boot worrn is. Vun Bedüden sünd hüüt noch de olen Lootglasfinster, de to’n Deel vun Engrand Le Prince maakt worrn sünd. De grote Fassad is mit gotische Ornamenten utsmückt. Koordinaten:49° 26′ N, 2° 5′ O
Erika Lehotska (* 13. November 1974) is en ehmalge slowaaksch Biathletin. Erika Lehotska leevt in Kralova un fung 1992 mit den Biathlonsport an. De Sportlehrerin geev hör international Debüt to'n Uptakt vun de Biathlon-Weltcup Saison 1993/1994 un wurr in Bad Gastein 106. bi dat Eenzelrennen. Dree Johr lang hörr se to dat Weltcup-Team an un reck mit Platz 43 bi en Sprint in Osrblie in de Saison 1995/96 hör best Eenzelergevnis. Hööchpunkt vun hör Karriere weer de Deelnahm an de Biathlon-Weltmeesterschapen 1995 in Antholz, wo se an de Siet vun Martina Halinárová, Anna Murínová un Soňa Mihoková Veert vun dat Staffelrennen wurr un dormit blots um een Rang en Medaille verpassen dee. Dat bleev denn ok hör best Karriereerlevnis. Afsluss vun hör Loopbahn wurrn de Wettkämpe bi de Biathlon-Weltmeesterschapen 1996 vun Ruhpolding, wo de Slowakin 56. vun dat Eenzel, 62. vun den Sprint un mit Halinárová, Murínová un Mihoková Elfte vun dat Staffelrennen wurr. Erika Lehotska in de Datenbank vun de IBU (engelsch)
Osamu Shimomura (japaansch:下村 脩}}, Shimomura Osamu; * 27. August 1928 in Kyōto; † 19. Oktober 2018 in Nagasaki) weer en japaansch Biochemiker un gemeensam mit Martin Chalfie un Roger Yonchien Tsien Dräger vun den Nobelpries för Chemie 2008. Shimomura hett sien Studium vun de Pharmazie 1951 in Nagasaki afslooten un weer denn veer Johr lang Assistent vun Shungo Yasunaga an de Pharmazie-Afdeelen vun de Universität Nagasaki. 1955 wessel he to de organische Chemie an dat Labor vun Yoshimasa Hirata vun de Universität Nagoya. 1960 wurr he för sien Studien to dat Luciferin vun de Cypridina to'n Dokter in organisch Chemie promoveert. Ansluutend gung he to Frank Johnson an de Princeton University. Nah en buterplanmäßige Professur för Geowetenschapen 1963 bit 1965 an de Universität Nagoya gung he endgültig in de USA: 1965 bit 1982 forsch he an de Princeton University. 1982 bit 2001 weer he Honorarperfesser an de Boston University un Forscher an dat Meeresbiologisch Laboratorium Woods Hole. Siet 2001 bedrifft he sien privat Photoprotein Laboratory. Shimomura arbeit up dat Rebeet vun de Biolumineszenz, besünners vun marinen Levenswesen. Af 1955 hett he dat blau Lüchten vun Cypridina ünnersöcht, deren Luciferin he 956 kristalliseeren kunn. 1961 hett he Aequorin un dat gröön
Hylpen is en Städtken in de Gemeen Súdwest-Fryslân in de nedderlannsche Provinz Fryslân. Bit 2011 höörd et to de Gemeen Nijefurd. Et is mit 874 Inwahners (1. Januar 2002) na Sleat de lüttste vun de freesche elf Städer. Et liggt an't Iesselmeer. Hylpen weer ene sülvstännige Gemeen bet et 1984 mit Warkum un Starum un een groten Deel vun Himmelumer Aldefurd in de niege Gemeen Nijefurd opging. Anners denn in de Naoberstadt Starum warrt in Hylpen keen Stadtfreesch snackt, man een in phonoloogsch Hinsicht tämlich konservativen westfreeschen Dialekt, dat Hindelopstersche. Hylpen kreeg 1372 de Stadtrechten, wodörch et een vun de elf Städer is. Et harr lang keen Haven. Et weer lang een Hansestadt un Fischeroort. Dat Sellschopszentrum heet De Foeke. Folkloristische Sang- un Danzgrupp "Aald Hielpen" Aucke Wybesz - Shantychor Schachklub SV Hielpen - Football 1954 - 900 1959 - 850 1964 - 873 1969 - 874 1974 - 799 2006 - 870 Bohnstatschoon Hylpen an de Lien Ljouwert – Snits – Starum Buslien 44 Boalsert - Tsjerkwert - Parregea - Warkum - Hylpen - Bakhuzen - Murns - Aldemardum - Nijemardum - Sondel - Wikel - Sleat - Tsjerkgaast - Spannenburch
Dalmore is en Whisky-Brenneree bi Alness, Highland, Schottland. De Destille Dalmore weer 1839 vun Alexander Matheson grünnt, de ehr an de Sunderland-Familie verpacht harr. Dat Regeer vun de Brenneree güng 1850 an Margret Sunderland. Vun 1867 an hebbt de Bröder Charles, Andrew un Alexander Mackenzie de Brenneree leidt. De Tall vun de Brennblasen is 1874 vun twee op veer vergröttert worrn. As 1886 Alexander Matheson doodbleven weer, is de Destille 1891 vun Sir Kenneth Matheson för 14.500 £ an de Mackenzie-Bröder verköfft worrn. 1917 is de Royal Navy bi Dalmore intogen, üm dor Minen hertostellen. As de Navy aftogen is, is en Deel vun de Brenneree dör en Explosion to Schaden kamen. 1922 is bi Dalmore denn wedder Whisky produzeert worrn. De Molteree is 1956 dör en Saladin Box uttuuscht worrn. 1960 weer de Dalmore-Whyte & Mackay Ltd. ut den Tosamensluss vun de Mackenzie Brothers Ltd. un de Whyte & Mackay Ltd. grünnt. De Tall vun de Brennblasen weer 1966 noch mol vergröttert op nu acht Stück. 1982 is de Saladin Box dicht maakt worrn. Siet de Tiet warrt dat Molt nu vun frömme Moltereen anköfft. 1990 is Whyte & Mackay dör de American Brands opköfft worrn un hett 1966
Lynzee Klingman (* 31. Dezember 1943 in Chicago, Illinois) is en US-amerikaanschen Filmeditorin. Opwossen is Klingman in New York City un Paris. De füng dorna mit en Studium an de University of Wisconsin-Madison an un hett ehrn Afsluss in de Historie vun de Vereenigten Staaten an de Columbia University maakt. Se hett dorna en poor Johren in’t Rebeet vun’n Dokumentarfilm arbeit, vördem se vun Miloš Forman för One Flew Over The Cuckoo’s Nest ünner Verdrag nahmen worrn is. För den Film is se för den Oscar vörslahn worrn. Mit Forman hett se dorna eerst wedder 1999 bi den Film Man on the Moon tosamenarbeit. Klingman leevt in Los Angeles un is mit den Speelbaas Richard Pearce verheiraat. Se heebt rosamen twee Kinner. Een dorvun is de Maskenbillnersche Remy Pearce, de in Regen as 30 Rock un Julie & Julia mitarbeit hett. Klingman is Liddmaat vun de American Cinema Editors. Klingman weer för ehr Filmarbeiten bit hüüt (Februar 2015) fiefmol för Filmpriesen vörslahn, dorünner eenmol för den Oscar in de Kategorie Best Filmsnitt. Uttekent weer se eerst eenmol, neemlich 1977 mit den BAFTA Award in de Kategorie Best Filmsnitt för One Flew Over the Cuckoo’s Nest. Lynzee Klingman in de Internet
Tina Bachmann (* 15. Juli 1986 in Schmiedeberg) is en ehmalge düütsch Biathletin. Tina Bachmann fung mit dree Johr mit dat Skiloopen an un traineer siet 1997 bi den SSV Altenberg. Later is se to de SG Stahl Schmiedeberg wesselt. Mit twalf Johren is se in dat Internat vun de Eliteschule des Sports vun dat Bergstadtgymnasium „Glück Auf“ Altenberg wesselt un hett dor 2004 hör Abitur maakt. Dornah wessel se to de Bundspolizeisportschool Bad Endorf un hett intüschen hör Utbillen to'n Polizeiobermeisterin afslooten. Traineert wurrd se dor vun Tobias Reiter un Remo Krug. Eersten Spood harr Bachmann all in de Jöögd un bi de Junioren. 2004 kunn se all in den C-Kader vun dat düütsch Natschonalteam uprücken. 2007 stunn se denn all in den B-Kader. Noch wiels de Saison 2006/07 steeg Bachmann in den Biathlon-Europacup up. Hör eerst Rennen hett se in Nove Mesto bestreeden, wo se up den 8. Platz keem. Ok in de wiedere Rennen keem se meest immer ünner de best Teihn un an’ Enn’ keem se ok up Platz Teihn in de Gesamtafreeken. Bi de düütsch Meesterschap keem se in’t Eenzel up den sössten Platz. De Saison 2007/08 fung mit en darten Platz in’ Sprint vun
Harald zur Hausen (* 11. März 1936 in Gelsenkiärken; † 28. Mai 2023 in Heidelbarg)) weer en düütsch Mediziner. He kreeg 2008 den Nobelpries för Physiologie oder Medizin tospraken. Zur Hausen legg 1955 dat Abitur an dat Gymnasium Antonianum in Vechta af. He studeer Medizin an de Universitäten Bonn, Hamborg und Düsseldörp un kreeg 1960 in Düsseldörp sien Doktertitel. Ansluutend hett he tonächst twee Johr lang as Medizinalassistent un dornah dree Johr lang as wetenschaplich Assistent an dat Institut för medizinische Mikrobiologie vun de Universität Düsseldörp. Dornah folgten dreeenhalf Johr an de Virus Laboratories des Children’s Hospital of Philadelphia. Zur Hausen weer zudem Assistant Professor an de University of Pennsylvania. 1969 habilitee he sück an de Julius-Maximilians-Universität Würzborg, wo he an dat Institut för Virologie arbeiten dee. 1972 wurr he as Perfesser up den nee grünnd Lehrstohl för Klinische Virologie an de Universität Erlangen-Nürnbarg beropen, 1977 folg he den Roop up den Lehrstuhl för Virologie un Hygiene an de Universität Freiburg. Van 1983 bit 2003 weer Harald zur Hausen Vörsitter un Wetenschaplich Liddmaat vun den Stiftensvörstand vun dat Düütsch Krebsforschungszentrum (DKFZ) in Heidelbarg. Ünner de Führung vun zur Hausen Führung hett dat Krebsforschungszentrum, dat över kien klinische Bettenafdeelen verfügt, sien
De Lyriden sünd en Meteorstroom, de jeedeen Fröhjohr to bekieken is. De Meteorstroom is al eenige Johrunnerten vör uns Tietreken bekannt wesen. De Naam kummt vun dat Steernbild Lier (lat. Lyra), dat sien Naam vun dat antike Togginstrument Lier hett. As bi all Meteorströöm, sünd ok de Lyriden an’n besten an’n Morgenhimmel to sehn. Enkelte Steernsnuppen sünd wegen den hogen Radiant aver al af Mitternacht to sehn. De Radiant vun de Lyriden liggt in’t Steernbild Lier, ruchweg 10° wiet weg vun den hellwitten Hööftsteern Wega. Aktiv is de Stroom vun’n 16. bit to’n 25. April. De Radiant hett en Dörmeter vun ruchweg 5° un ännert sien Positschoon jeedeen Dag üm 1,1° na Oosten, jüst so veel as de Bahn vun den Kometen, de den Meteorstroom veroorsaken deit, böögt is. An’n Dag vun sien Maximum, an’n 22. April, kamt de Steernsnuppen vun en Steed mit de Rektaszension 18h 04m un de Deklinatschoon +34°. Se fleegt teemlich gau mit en ZHR vun ruchweg 18 Snuppen in de Stünn to Tiet vun’t Maximum. Man, disse Tall warrt in Düütschland kuum mol beobacht. De eerste Opteken vun en Beobachten vun de Lyriden kummt ut dat Johr 687 v. Chr ut dat chineessche Wark Zuozhuan.
Wolfburn is en Whisky-Brenneree in Thurso, Caithness, Schottland. De oorsprüngliche Wolfburn-Destille is in’t Johr 1821 vun William Smith & Co. grünnt worrn un is jümmer in Besitt vun de Familie Smith bleven. De Produkschoon is in de 1850er Johren instellt worrn, man wanneer nipp un nau, is vundaag nich mehr kloor. 1872 weer de Brenneree blots noch as Ruin in Koorten vertekent. Wat de Grund weer, de Destille dicht to maken, is nich bekannt. In’t Johr 1826 schall Wolfburn 28.056 Gallonen ‚Total Gallons of Proof Spirit‘ herstellt hebben, womit se de gröttste Produkschoonssteed to de dormoligen Tiet weer. De Plaan, in de Neeg vun de ollen Steed en ne’e Destille to boen, is 2011 tostannen kamen. De Destillatschoon is in’n Januar 2013 anlopen. De Wolfburn-Brenneree tellt to dat schottische Whiskyrebeet Highlands. Dat Water för de Produkschoon nimmt se ut’n Wolf Burn, wovun ok de Naam vun de Destille afleidt is. Eerstmol schall för de Produkschoon blots Molt ahn Törf bruukt warrn. In de Brenneree gifft dat dree Gäärfatten (wash backs) ut Eddelstahl to 9.000 l, de fröher bi Caperdonich bedreven worrn sünd. Brennt warrt in en Groffbrennblaas (wash still) vun 5.550 l un en Fienbrennblaas (spirit still) vun 3.600 l.
Wilhelm Georg Conrad Arnold Kestner (* 2. Juni 1775 in Hannover; † 22. November 1848 in Bremen) weer en hannöverschen Verwaltungsbeamten. Kestner is 1775 as Söhn von Charlotte Sophie Henriette, borene Buff (11. Januar 1753-16. Januar 1828), un den Beamten Johann Christian Kestner (31. August 1741-24. Mai 1800) in Hannover boren. Wiese hett sik an’n 22. April 1793 as Student von de Juristeree an de Universität Göttingen inschreven. Na dat Studium is he 1797 Auditer bi dat Amt Klötze worrn un 1800 dor to’n Amtsschriever opstegen. 1801 is he Amtsschriever bi dat Amt Wessen worrn, 1818 Amtsassesser bi dat Amt Blumenau un dor 1821 Amtmann. 1825 is he as Amtmann in dat Amt Hagen wesselt. Kestner is 1844 in Rohstand gahn. Horst Kruse: Stände und Regierung — Antipoden? Die calenbergisch-göttingschen Landesstände 1715-1802. Hahn, 2000, Sied 254 Normdaten: GND: 116150971 (OGND, AKS) | VIAF: 5675035 | Wikipedia-Personensöök
Johann Friedrich Wiese (* 1761 in Aimbeck; † 1824) weer en hannöverschen Verwaltungsbeamten. Wiese is 1761 in Aimbeck as Söhn von Jürgen Christian Wiese (1722-1801), boren. Sien Vader is Beamten in de Düütsche Kanzlie in London ween, un dorüm is Wiese in England opwussen. He hett sik an’n 17. Oktober 1778 as Student von de Juristeree an de Universität Göttingen inschreven. Dor is Wiese an’n 7. November 1778 Maat von de Hannöversche Landsmannschaft worrn. Ut siene Studententied, de bet Michaelis 1781 duurt hett, is sien Silhouett in de Silhouetten-Sammlung Schubert bewohrt bleven. Na dat Studium is he 1781 Auditer bi dat Amt Neenborg worrn, 1785 Amtsschriever bi dat Amt Rodenborg, 1787 bi dat Amt Radolfshausen un 1792 denn bi dat Amt Hoya. 1802 is he as Amtsverwalter in dat Amt Hagen wesselt un dor 1806 Amtmann worrn. Later hett he den Rang von en Oberamtmann innahmen. Sien Söhn Georg Friedrich Wiese († 1827) weer ok Verwaltungsbeamten in dat Königriek Hannover. Anneliese Klingenberg, Christof Wingertszahn, Yvonne Pauly: Karl Philipp Moritz. Sämtliche Werke: kritische und kommentierte Ausgabe. Band 1, Sied 987 Otto Deneke: Alte Göttinger Landsmannschaften, Göttingen 1937, S. 44; Caddick/Curschmann: Die Hannöversche Landsmannschaft an der Universität Göttingen von 1737 bis 1809,
Christoph Wilhelm Chappuzeau (* 1776 in Loonborg; † 1825) weer en düütschen Verwaltungsbeamten. Chappuzeau is 1776 as Söhn von Marie Juliane Philippine, borene Kaufmann (1744–1790), un den Beamten Jonas Christian Hermann Chappuzeau (1727–1785) in Loonborg boren. De Familie weren Hugenotten, de op Samuel Chappuzeau trügggaht. Sien Broder weer Rudolf Georg Christian Chappuzeau. He hett sik an’n 21. Oktober 1794 as Student von de Juristeree an de Universität Göttingen inschreven. Na dat Studium is he 1798 Auditer worrn un 1802/1803 Amtsschriever bi de Stadtvaagdie Hannover. Chappuzeau weer von 1814 af an Amtsassesser bi dat Amt Beers un von 1822 bet to sien Dood 1825 dor Titulär-Amtmann. He hett 1811 Eleonore Margarethe Kern (Dochter von’n Ülzener Börgermeester Gottfried Ludwig Kern) freet. De beiden harrn fiev Kinner, ünner annern Georg Burchard (27. April 1815–10. September 1877) un Therese Henriette Charlotte Theodore (8. Mai 1822–29. Mai 1898), de mit den Amtsrichter Wilhelm Diedrich Adickes verheiraadt un de Moder von Franz un Erich Adickes weer.
Hugo Schultz (* 1835; † 26. März 1905 in Potsdam) weer en prüüßschen Verwaltungsbeamten. Schultz is 1835 boren. He hett an de Universität Gießen Juristeree studeert un dor 1857 sien Dokter maakt. 1858 is he Regerungsreferendar bi’n Regerungsbezirk Königsbarg worrn un 1861 Regerungsassesser bi’n Regerungsbezirk Gumbinnen. To’n 1. Januar 1862 is he as Nafolger von Friedrich Wilhelm Theodor Dieckmann kommissarsch Landraad von’n Landkreis Memel worrn. An’n 2. März 1864 is he denn richtigen Landraad worrn un hett dat Amt bet Februar 1868 behollen, as Schultz kommissarsch Landraad von’n Landkreis Posen worrn is. Na em hett kommissarsch de Beamte von Röder dat Amt as Landraad övernahmen. In Posen is Schultz aber blots een Johr bleven. Bi de Wahl 1867 to dat Prüüßsche Aforntenhuus weer he blangen Richard Freiherr Kunisch von Richthofen een von de twee Afornten, de in’n Wahlkreis Königsbarg 1 (Memel-Heydekrug) wählt worrn sünd. Bi de Wahl 1870 weer he nich wedder Kannedaat. Schultz weer von 1869 bet 1875 Kreishauptmann von’n Stüürkreis Leh un Amtshauptmann von dat Amt Leh. In dat Johr 1875 is he denn Polizeipräsident von dat Polizeipräsidium Danzig worrn. 1882 is he as Landdrost in de Landdrostie Hilmssen wesselt un dor Nafolger von Adolf von Pilgrim ween.
De Japaansche Spinnenkrabb (Macrocheira kaempferi) is en Oort vun Dreeeckskrabben un de gröttste Oort vun Kreeften, de hüüt op de Eer leevt. Mit ehr Been hett se en Dörmeter vun üm un bi dree un bet to veer Meter. Ehr Lief ahn Been hett dorbi en Grött vun so wat 40 Zentimeter. Se bringt in disse Grött bet to 20 Kilogramm op de Waag. Ehr Levensruum is de Pazifik an de Küsten vun Japan. In’n Sommer leevt se in depere Regionen üm 300 m, in’n Winter treckt se in siedere Zonen üm 50 m Deep. Freten deit se Schalendeerter, Aas un annern Kraam, se is so’n Allensfreter. Japaansche Spinnenkrabb (Macrocheira kaempferi). Mehr Biller, Videos oder Audiodateien to’t Thema gifft dat bi Wikimedia Commons.
Theodor Hermann Karl Maria Duesberg (ok Düesberg schreven; * 12. Mai 1837 in Mönster; † 4. April 1891 in Köln) weer en prüüßschen Verwaltungsbeamten un Politiker. Duesberg is 1837 as Söhn von Theodora Mechthildis Augusta, borene Schmedding, un den Börgermeester Theodor Anton Aloysius Joseph Duesberg in Mönster boren. He hett 1856 sien Abitur an dat Gymnasium Mönster maakt. He hett an de Universität Bonn Juristeree studeert un weer dor Liddmaat von dat Corps Saxonia. Ok an de Universitäten Heidelberg un Berlin weer he. He is an’n 6. September 1859 Auskultater worrn, an’n 14. November 1861 Gerichtsreferendar an dat Appellatschoonsgericht Mönster, an’n 26. Februar 1862 Regerungsreferendar bi’n Regerungsbezirk Koblenz un an’n 24. Juli 1866 Regerungsassesser. An’n 29. September 1866 is he na’n Regerungsbezirk Minnen wesselt. In de Tied von 1859 bet 1860 weer Duesberg as Eenjohr-Freewilligen bi dat 1. Westfäälsche Infanterieregiment Nr. 13. An’n 4. Februar 1869 is he toeerst kommissarsch un siet 14. Juli 1869 richtigen Landraad von’n Kreis Wienbrügge worrn. Dat is he bet 1875 bleven. In dat Johr an’n 3. April hett de Präsident von’n Regerungsbezirk Minnen, Karl Friedrich Hermann von Eichhorn, en Andrag stellt, dat Duesberg versett warrn schall, von wegen, dat he in de Tied von’n
Jon Istad (* 29. Juli 1937 in Voss; † 17. Mai 2012) weer en norweesch Biathlet. Anfungen is he aber as Sportschütten. So weer he norweegsch U-20 Meester un nahderhen ok norweegsch Landsmeester. Mit de norweegsch Staffel wunn he bi Olympisch Winterspelen in Grenoble de Sülvermedaille över de 4 x 7,5 Kilometer-Streck. Tovör weer he bi de Olympisch Spelen 1960 un 1964 antreeden, ahn dor aber en Medaille wunnen to hemm. Bi de Biathlon-Weltmeesterschapen 1966 hett he över 20 Kilometer de Goldmedaille vör Józef Gąsienica Sobczak un Wladimir Gundzarew wunnen un wurr dormit Weltmeester. Dorto keem de Sieg mit de norweegsch Staffel. 1967 reck he noch mal en Bronzemedaille. Sien Söhn Sverre Istad weer as ok sien Nichte Gro Marit Istad-Kristiansen spoodriek Biathlet. Jon Istad in de Datenbank vun Sportsreference.com (engelsch) Hordaland Daagblatt van’ 19. Mai 2012, Siet 24, Söök ünner avisa-hordaland.no, afropen an’ 31. Mai 2012; anmellen moot man sück dor